અમદાવાદનાં ઈતિહાસનાં પ્રતિબિંબ સમા સંસ્કાર કેન્દ્રમાં; મહાત્મા ગાંધીનાં જીવનચરિત્ર, તેમજ ભારતની બિનસાંપ્રદાયીકતા અને સાંસ્કૃતિક વૈવિધ્યતાની ઝલક જોવા મળશે. એલિસબ્રીજની સ્થાપનામાં વપરાયેલા કેટલાક પત્થરો અને અંશો પણ અહિયાં જોવા મળશે. અહિયાં પ્રાચીન ચલણી સિક્કાઓથી માંડીને જુના નકશાઓ અને ફોટોગ્રાફ જેવા દસ્તાવેજો પણ સચવાયેલા છે. ગુજરાતની ઉદ્યોગ ગાથા વર્ણવતાં પાવર લુમ્સ, ટેક્સટાઈલ અને શેર સર્ટીફીકેટ જેવી દુર્લભ વસ્તુઓ પણ અહિયાં સાચવવામાં આવી છે. ગુજરાતનાં ગર્વ સમા ટેક્સટાઈલ ઉદ્યોગની ઝલકરૂપે મશરૂમ, બ્રોકેડ અને બ્લોકપ્રિન્ટીંગનો પણ પૂર્ણ ઈતિહાસ સંસ્કાર કેન્દ્રમાં સુશોભિત છે. ગુજરાતનાં પ્રાચીન સાહિત્યનાં કેટલાક હસ્તપ્રતો અને પારસી, હિંદુ, વૈષ્ણવ, જૈન, ખ્રિસ્તી, મુસ્લિમ અને યહૂદી ધર્મનાં પણ અનેક ગ્રંથો અહિંયા મોજુદ છે.